2026. szeptember 22-ei Rendes, nyílt Képviselő-testületi ülés határozatai

A Képviselő-testület 7 igen, 0 nem, 0 tartózkodással hozza meg alábbi határozatát.

91/2026. (IX.22.) számú Képviselő-testületi határozat

Majosháza Község Önkormányzatának Képviselő-testülete az ülés jegyzőkönyvének hitelesítőjeként Borbás Anna és Kovácsné Atkári Timea képviselőket jelöli ki.
Határidő: azonnal 
Felelős: Képviselő-testület

A Képviselő-testület 7 igen, 0 nem, 0 tartózkodással hozza meg alábbi határozatát.

92/2026. (IX.22.) számú Képviselő-testületi határozat

Majosháza Község Önkormányzatának Képviselő-testülete az ülés napirendi pontját az alábbiak szerint állapítja meg:
1. Javaslat az Önkormányzat 2026. évi költségvetéséről szóló 1/2026. (II. 13.) önkormányzati rendelet 2. számú módosítására 
2. Javaslat Majosháza Község Önkormányzatának 2026. I. féléves gazdálkodásáról szóló tájékoztató elfogadására 
3. Javaslat a Majosháza Község hatályos Településszerkezeti tervének és Helyi Építési Szabályzatának, valamint Szabályozási tervének 
4. Javaslat szociális célú tüzelőanyag vásárlásához kapcsolódó támogatáshoz pályázat benyújtására és önkormányzati rendelet megalkotására 
5. Javaslat a Gördülő Fejlesztési Terv 2027-2036. évi tervfejezeteinek véleményezésére 
6. Javaslat Majosháza Község közműves ivóvízszolgáltatási korlátozási tervének elfogadására 
7. Javaslat a Bursa Hungarica Felsőoktatási Önkormányzati Ösztöndíjrendszer 2027. évi fordulójához történő csatlakozásra és pályázat kiírására 
8. Javaslat rendkívüli támogatás igénylésére 
Zárt ülés

9. Javaslat a Majosházai Napraforgó Óvoda intézményvezetői feladatainak ellátására 
Határidő: azonnal 
Felelős: Képviselő-testület
A Képviselő-testület 7 igen, 0 nem, 0 tartózkodással hozza meg alábbi határozatát.

93/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete a Majosháza Község Önkormányzatának 2026. évi I. féléves gazdálkodásáról szóló – jelen határozat meghozatalát segítő előterjesztés és annak melléklete szerinti – tájékoztatót elfogadja.

Határidő:
azonnal

Felelős:
Polgármester

A Képviselő-testület 7 igen, 0 nem, 0 tartózkodással hozza meg alábbi határozatát.

94/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete – a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban Trk.) településrendezési tartalmi követelményei alkalmazásával és a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (továbbiakban újTrk.) eljárási rendje szerint – Majosháza Község Településszerkezeti tervét az alábbiak szerint módosítja:

a) A Képviselő-testület úgy dönt, hogy az 58/2015. (IV. 29.) számú határozatával elfogadott Majosháza Község Településszerkezeti Tervének „Településszerkezeti tervének leírása" érintett részeit a jelen határozat meghozatalát segítő előterjesztés 1. számú melléklete szerint módosítja.

b) A Képviselő-testület úgy dönt, hogy az 58/2015. (IV. 29.) számú határozatával elfogadott Majosháza Község Településszerkezeti Tervének „Településszerkezeti tervlapját" a jelen határozat meghozatalát segítő előterjesztés 2. számú melléklete szerint, a „Módosítással érintett területek" lehatárolásával érintett területek vonatkozásában módosítja.

c) Jelen határozat meghozatalát segítő előterjesztés mellékletei az elfogadásukat követő napon lépnek hatályba.

d) A hatálybalépéssel egyidejűleg hatályát vesztik a Képviselő-testület 58/2015. (IV. 29.) számú határozatával jóváhagyott Településszerkezeti Tervének jelen határozat meghozatalát segítő előterjesztés mellékletei által érintett részei.

e) A hatálybalépést követően a település közigazgatási területén készülő építési szabályzatokat és szabályozási terveket, a településen folyó és tervezett fejlesztési, rendezési tevékenységet a módosított Településszerkezeti tervvel összhangban kell végezni.

f) A Képviselő-testület felkéri a Polgármestert, hogy a képviselő-testületi döntést követően gondoskodjon Majosháza Község Településszerkezeti terve módosításának közzétételéről az újTrk. 72. §-a szerint.

Határidő:
azonnal

Felelős:
Polgármester

A Képviselő-testület 7 igen, 0 nem, 0 tartózkodással hozza meg alábbi határozatát.

95/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete 

a) pályázatot kíván benyújtani a helyi önkormányzatokért felelős miniszter által kiírt települési önkormányzatok szociális célú tüzelőanyag vásárlásához kapcsolódó támogatásra 40 erdei m³ mennyiségű kemény lombos tűzifára.

b) az a) pont szerinti támogatási igényhez – 40 erdei m³ kemény lombos tűzifára – 2.000.- Ft/erdei m³ + Áfa önrészt, azaz bruttó 84.000,- Ft-ot, valamint a tűzifa önkormányzat részére történő kiszállításának, felaprításának, a rászorulókhoz való eljuttatásának költségét, hozzávetőleg 1.000.000,- Ft-ot az egyéb szociális természetbeni és pénzbeli ellátás önkormányzati funkción az egyéb önkormányzati pénzbeli családi támogatás rovat terhére biztosítja.

c) felhatalmazza a Polgármestert a pályázat 2026. szeptember 30-áig történő elektronikus benyújtására, a támogatás felhasználásáról szóló elszámolás 2027. március 31-éig történő megtételére, valamint a támogatási igény benyújtásához és az elszámoláshoz szükséges egyéb intézkedések megtételére.

d) vállalja, hogy a szociális célú tűzifában részesülő személyektől ellenszolgáltatást nem kér, ide értve a tüzelőanyag rászorulókhoz való eljuttatását is.
Határidő: 2026. szeptember 30., 2027. március 31.

Felelős: Polgármester

A Képviselő-testület 7 igen, 0 nem, 0 tartózkodással hozza meg alábbi határozatát.

96/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete 

a) a Dél-Pest Megyei Víziközmű Szolgáltató Zrt. által készített, a 2027-2036. időszakra vonatkozó „GFT2027-2036_2026_08_27” számú Gördülő Fejlesztési Tervet a jelen határozat meghozatalát segítő előterjesztés melléklete szerinti tartalommal elfogadja;

b) felhatalmazza a Polgármestert az a) pont szerinti vélemény Dél-Pest Megyei Víziközmű Szolgáltató Zrt. részére történő megküldésére, valamint a további szükséges intézkedések megtételére
Határidő:
azonnal

Felelős:
Polgármester
A Képviselő-testület 7 igen, 0 nem, 0 tartózkodással hozza meg alábbi határozatát.

97/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete 

a) elfogadja a víziközmű hálózatot üzemeltető Dél-Pest Megyei Víziközmű Szolgáltató Zrt. által Majosháza Község részére készített, jelen határozat meghozatalát segítő előterjesztés mellékletét képező Közműves ivóvízszolgáltatási korlátozási tervet.

b) felhatalmazza a Polgármestert az a) pont szerinti ivóvízkorlátozási terv közzétételére és a további szükséges intézkedések megtételére.

Határidő:
azonnal

Felelős:
Polgármester
A Képviselő-testület 7 igen, 0 nem, 0 tartózkodással hozza meg alábbi határozatát.

98/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete 

a) csatlakozni kíván a hátrányos szociális helyzetű felsőoktatási hallgatók, illetve felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2027. évi fordulójához.

b) a Bursa Hungarica Felsőoktatási Önkormányzati Ösztöndíjrendszer 2027. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

c) felkéri a Polgármestert, hogy a Csatlakozási nyilatkozatot legkésőbb 2026. szeptember 30-ig küldje meg a Nemzeti Kulturális Támogatáskezelő részére. 
d) a jelen határozat meghozatalát segítő előterjesztés melléklete szerinti „A” és „B” típusú pályázati kiírást az Általános Szerződési Feltételekben foglaltak szerint, az önkormányzat hirdetőtábláján és a helyben szokásos módon legkésőbb 2026. október 5-ig közzéteszi.

Határidő:
2026. szeptember 30., illetve 2026. október 5.

Felelős:
Polgármester

A Képviselő-testület 7 igen, 0 nem, 0 tartózkodással hozza meg alábbi határozatát.

99/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete pályázatot nyújt be a 2026. évi központi költségvetésről szóló 2025. évi LXIX. törvény 3. melléklet „A helyi önkormányzatok kiegészítő támogatásai” 4. 2.1.4 Önkormányzatok rendkívüli támogatása jogcím 4.1. a) pontjában az önkormányzatok működőképességének megőrzése vagy egyéb, a feladataik ellátását veszélyeztető helyzet elhárítása érdekében nyújtott pályázati úton történő támogatására, vissza nem térítendő, rendkívüli támogatásra.

Határidő:
azonnal

Felelős:
Polgármester

A Képviselő-testület 7 igen, 0 nem, 0 tartózkodással hozza meg alábbi határozatát.

100/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete Majosháza Község Önkormányzatának Képviselő-testülete úgy határoz, hogy névszerinti szavazással dönt az óvodavezetői pályázatról.

Határidő: azonnal
Felelős: Polgármester

A Képviselő-testület az alábbi névszerinti szavazással
Zsiros Viktor 




igen
dr. Balogh-Fäller Zsófia

igen
Becze János




igen
Borbás Anna




igen

Haga Ferenc




nem
Kovácsné Atkári Timea


igen

Szabóné Réső Szilvia


igen

6 igen, 1 nem szavazattal hozza meg alábbi határozatát.

101/2026. (IX. 22.) számú Képviselő-testületi határozat

Majosháza Község Önkormányzatának Képviselő-testülete a pedagógusok új életpályájáról szóló 2023. évi LII. törvény (a továbbiakban: Púétv.) 37. § rendelkezése értelmében Vasvári-Szima Krisztina (xxxxxxxxxxxxxxxxxx) xxxxxxxxxxxxx szám alatti lakost megbízza 5 év határozott időre, 2026. október 1. napjától 2031. augusztus 15. napjáig a Majosházai Napraforgó Óvoda igazgatói, intézményvezetői feladatainak ellátásával, és felkéri a Polgármestert a szükséges intézkedések megtételére.

Határidő: azonnal

Felelős: Polgármester

